PMIndiaData/PMIndiaSum huggingface dataset:
তথ্য ও যোগাযোগ প্রযুক্তি এবং ডিজিটাল অর্থনীতির ক্ষেত্রে ভারত-টিউনিশিয়া সহযোগিতা চুক্তি

বুধবার এখানে অনুষ্ঠিত কেন্দ্রীয় মন্ত্রিসভার বৈঠকে তথ্য ও যোগাযোগ প্রযুক্তি এবং ডিজিটাল অর্থনীতির ক্ষেত্রেদ্বিপাক্ষিক সহযোগিতাকে আরও জোরদার করে তোলার লক্ষ্যে এ বছর ২ জুন ভারত ও টিউনিশিয়ার মধ্যে যে সমঝোতাপত্রটি স্বাক্ষরিত হয় সে সম্পর্কে বিস্তারিতভাবে অবহিতকরা হয় প্রধানমন্ত্রী শ্রী নরেন্দ্র মোদীকে। মন্ত্রিসভার বৈঠকে সভাপতিত্ব করেনপ্রধানমন্ত্রী স্বয়ং। স্বাক্ষরিত এই দ্বিপাক্ষিক চুক্তিরআওতায় তথ্য ও যোগাযোগ প্রযুক্তি এবং ডিজিটাল অর্থনীতির ক্ষেত্রে দক্ষতা বিকাশেরকাজে যুক্ত দু’দেশের বিভিন্ন সরকারি ও বেসরকারি প্রতিষ্ঠানের মধ্যে সহযোগিতারবাতাবরণকে আরও সক্রিয় ও কার্যকর করে তোলার কাজ সহজতর হবে।
নির্বাচনী ব্যবস্থাপনা ও প্রশাসনে সহযোগিতার লক্ষ্যে ভারত, তিউনিসিয়া ও পাপুয়া নিউ গিনির মধ্যে স্বাক্ষরিত চুক্তি অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে ভারতের নির্বাচন কমিশনের সঙ্গে তিউনিসিয়ার ইন্ডিপেন্ডেন্ট হাই অথরিটি ফর ইলেকশন্স এবং পাপুয়া নিউ গিনি ইলেকটোরাল কমিশন-এর মধ্যে নির্বাচন পরিচালনা ও ব্যবস্থাপনা সংক্রান্ত সমঝোতাপত্রটি অনুমোদন করা হয়েছে। এই সমঝোতাপত্রের ফলে তিউনিসিয়ার ইন্ডিপেন্ডেন্ট হাই অথরিটি ফর ইলেকশন্স এবং পাপুয়া নিউ গিনি ইলেকটোরাল কমিশন-এর সঙ্গে ভারতের নির্বাচন কমিশনের দ্বিপাক্ষিক সহযোগিতা বৃদ্ধি পাবে। ভারতের নির্বাচন কমিশন ঐ দুটি দেশের নির্বাচনী কর্তৃপক্ষকে কারিগরি সহায়তা প্রদান করবে। এছাড়া, নির্বাচন পরিচালনা ও ব্যবস্থাপনা সংক্রান্ত বিভিন্ন সহযোগিতার সম্ভাব্যতা যাচাই করবে যার ফলে আন্তর্জাতিক সম্পর্কের ক্ষেত্রে ভারতের অবস্থান আরও দৃঢ় হবে। নির্বাচন কমিশন বিভিন্ন রাষ্ট্রের এবং সংস্থার সঙ্গে নির্বাচনী প্রক্রিয়ার বিষয়ে সহযোগিতা বৃদ্ধির লক্ষ্যে সমঝোতাপত্র স্বাক্ষর করে থাকে। ভারতের নির্বাচন কমিশন একটি সাংবিধানিক সংস্থা যারা বিশ্বের বৃহত্তম গণতান্ত্রিক প্রক্রিয়াকে পরিচালনা করে। বৈচিত্র্যপূর্ণ সামাজিক, রাজনৈতিক ও আর্থিক প্রেক্ষাপটে ৮৫ কোটি ভোটদাতার অবাধ ও সুষ্ঠু নির্বাচন পরিচালনা করা ভারতের নির্বাচন কমিশনের দায়িত্ব। সাম্প্রতিক বছরগুলিতে রাজনীতিতে জনসাধারণের আরও বেশি করে অংশগ্রহণ নিশ্চিত করার লক্ষ্যে নির্বাচন গুরুত্বপূর্ণ ভূমিকা নিয়ে আসছে। বিশ্বের ‘বৃহত্তম’ গণতান্ত্রিক রাষ্ট্র হিসেবে ভারত বিবেচিত হয়। এ দেশের গণতান্ত্রিক ব্যবস্থার সাফল্য বিশ্বের প্রতিটি রাজনৈতিক ব্যবস্থাকে আকৃষ্ট করে। নির্বাচন সংক্রান্ত বিভিন্ন বিষয়ে দ্বিপাক্ষিক সম্পর্কের উন্নয়নে ভারতের নির্বাচন কমিশন বিদেশি নির্বাচন পরিচালনা সংস্থাগুলি থেকে নানা প্রস্তাব গ্রহণ করে সেগুলিকে অনুসরণ করে। মালদ্বীপের নির্বাচন কমিশনের সঙ্গে নির্বাচন পরিচালনা ও ব্যবস্থাপনার ক্ষেত্রে একটি সমঝোতাপত্র স্বাক্ষরের বিষয়েও ভারতের নির্বাচন কমিশন আইন ও বিচার মন্ত্রকের কাছে একটি প্রস্তাব পাঠিয়েছিল। এই চুক্তিগুলিতে যে সমস্ত অনুচ্ছেদ রয়েছে, তার মাধ্যমে নির্বাচনী প্রক্রিয়ার সাংগঠনিক ও কারিগরি উন্নয়ন সংক্রান্ত অভিজ্ঞতা বিনিময় ছাড়াও তথ্যের আদানপ্রদান, সাংগঠনিক ক্ষমতা বৃদ্ধি, নিয়মিত আলাপ-আলোচনার ব্যবস্থা করা ও কর্মীদের প্রশিক্ষণের বিষয়টি নিশ্চিত করা হয়।
প্রধানমন্ত্রীশ্রী নরেন্দ্র মোদী সকাশে মার্কিন প্রতিরক্ষা সচিব মিঃ অ্যাস্টন কার্টার

মার্কিনপ্রতিরক্ষা সচিব মিঃ অ্যাস্টন কার্টার বৃহস্পতিবার এখানে সাক্ষাৎ করেনপ্রধানমন্ত্রী শ্রী নরেন্দ্র মোদীর সঙ্গে। ভারতও যুক্তরাষ্ট্রের মধ্যে প্রতিরক্ষা সহযোগিতাকে আরও জোরদার করে তোলার লক্ষ্যে মিঃকার্টারের বিশেষ অবদানের কথা উল্লেখ করে তাঁর বিশেষ প্রশংসা করেন ভারতেরপ্রধানমন্ত্রী। এ বছর জুন মাসে তাঁর সফল মার্কিন যুক্তরাষ্ট্র সফরের কথাও প্রসঙ্গতস্মরণ করেন তিনি। মার্কিন যুক্তরাষ্ট্রের সঙ্গে এক নিবিড় ও শক্তিশালী দ্বিপাক্ষিকঅংশীদারিত্বের সম্পর্ক গড়ে তুলতে ভারতের দৃঢ় অঙ্গীকারের কথাও উল্লেখ করেন শ্রীনরেন্দ্র মোদী। এবছর জুন মাসে ভারতের প্রধানমন্ত্রীর মার্কিন যুক্তরাষ্ট্র সফরকালে পারস্পরিকসমঝোতার ভিত্তিতে যে সমস্ত বিষয়ে দুটি দেশের মধ্যে সিদ্ধান্ত গ্রহণ করা হয়, তাবাস্তবায়নের অগ্রগতি সম্পর্কে শ্রী মোদীকে অবহিত করেন মার্কিন প্রতিরক্ষা সচিব। আঞ্চলিকস্বার্থ-সংশ্লিষ্ট বিভিন্ন বিষয় এবং এশিয়া-প্রশান্ত মহাসাগর অঞ্চলের বিকাশ ওউন্নয়ন প্রসঙ্গেও মতবিনিময় করেন তাঁরা।
দেশেরজনসাধারণের আশা-আকাঙ্ক্ষা পূরণে সচিবদের কাজ করে যাওয়ার পরামর্শ দিলেনপ্রধানমন্ত্রী

কেন্দ্রীয় সরকারের বিভিন্ন মন্ত্রকের সচিবদেরবিভিন্ন ক্ষেত্রে সরকারের ভূমিকা ও কাজকর্মের সমালোচনামূলক পর্যালোচনার পরামর্শদিলেন প্রধানমন্ত্রী শ্রী নরেন্দ্র মোদী। বৃহস্পতিবার, কেন্দ্রীয় সরকারি সচিবদেরসঙ্গে এক বৈঠকে আলোচনাকালে প্রধানমন্ত্রী বলেন যে সচিবরা সংশ্লিষ্ট যে বিষয়গুলিনিয়ে কাজকর্ম করবেন তার বিভিন্ন ক্ষেত্রে সরকারের ভূমিকা ও সিদ্ধান্ত সম্পর্কেসমীক্ষা ও বিশ্লেষণের কাজ তরুণ আধিকারিকদের দিয়ে করানো উচিত। সচিবদের সঙ্গেপ্রধানমন্ত্রীর বৈঠকে যোগ দেন বিভিন্ন দপ্তরের পূর্ণ এবং স্বাধীন দায়িত্বপ্রাপ্তপ্রতিমন্ত্রীরাও । এ বছর জানুয়ারি মাসে কেন্দ্রীয় সচিবদের আটটিগোষ্ঠীর পক্ষ থেকে যে রিপোর্টগুলি সরকারের কাছে পেশ করা হয়েছে সে সম্পর্কে আলোচনারসময় এ পর্যন্ত কাজকর্মের একটি উপস্থাপনা দেন ক্যাবিনেট সচিব। ঐ সমস্ত রিপোর্টে যেপ্রস্তাব ও সুপারিশগুলি পেশ করা হয়েছে তাও এদিন তুলে ধরা হয় প্রধানমন্ত্রীর সামনে।ইতিমধ্যে সচিবদের নিয়ে ১০টি নতুন গোষ্ঠীও গঠন করা হয়েছে। সরকারি প্রশাসন ও পরিচালনসম্পর্কিত বিভিন্ন বিষয়ে তাদের পক্ষ থেকে রিপোর্ট পেশ করা হবে নভেম্বরের শেষ নাগাদ।এর আগে সচিবদের নিয়ে গঠিত বিভিন্ন গোষ্ঠী সুনির্দিষ্ট কয়েকটি বিষয়ের ওপর তাদেরমতামত, প্রস্তাব ও সুপারিশ পেশ করেছে। কিন্তু নতুন গোষ্ঠীগুলির কাজ হবে কৃষি,জ্বালানি এবং পরিবহণ সহ বিভিন্ন ক্ষেত্র সম্পর্কে প্রস্তাব ও সুপারিশ সরকারের কাছেপেশ করা। সচিবদের সঙ্গে বৈঠকে আলোচনাকালে প্রধানমন্ত্রীবলেন, সচিবদের সবক’টি গোষ্ঠীরই উচিত তাদের সুপারিশে দেশের ৮০ কোটি তরুণ ও যুবকদেরকথা তুলে ধরা। ভারতের জনসাধারণের আশা-আকাঙ্ক্ষা ও প্রত্যাশা পূরণে নীতি রচনার কাজেসচিবদের সমষ্টিগতভাবে জ্ঞান ও অভিজ্ঞতাকে কাজে লাগানোরও পরামর্শ দেনপ্রধানমন্ত্রী।
নালন্দা বিশ্ববিদ্যালয় (সংশোধন) বিল, ২০১৩ রাজ্যসভা থেকে প্রত্যাহারের সিদ্ধান্ত

রাজ্যসভায় বকেয়া থাকা নালন্দা বিশ্ববিদ্যালয় (সংশোধন) বিল, ২০১৩ প্রত্যাহারের একটি প্রস্তাব আজ (১৩ জুন, ২০১৮) অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। উল্লেখ্য, নালন্দা বিশ্ববিদ্যালয়ের প্রতিষ্ঠা হয় ২০০৯-এর অক্টোবরে থাইল্যান্ডে অনুষ্ঠিত চতুর্থ পূর্ব এশীয় শীর্ষ বৈঠকে গৃহীত এক যৌথ বিবৃতি অনুসারে। অলাভজনক, ধর্ম নিরপেক্ষ তথা স্বশাসিত একটি আন্তর্জাতিক প্রতিষ্ঠানের স্বীকৃতি দেওয়া হয় এই বিশ্ববিদ্যালয়কে। পরবর্তীকালে, সংসদে অনুমোদিত নালন্দা বিশ্ববিদ্যালয় আইন, ২০১০ কার্যকর হয় ২০১০-এর ২৫শে নভেম্বর। ঐ আইনের কয়েকটি বিষয়ের সংশোধন তথা নতুন কিছু সংযোজনের লক্ষ্যে নালন্দা বিশ্ববিদ্যালয় (সংশোধন) বিল, ২০১৭ রাজ্যসভায় পেশ করা হয় ২০১৩-র ২৬শে আগস্ট। অন্যদিকে, নালন্দা বিশ্ববিদ্যালয় আইন, ২০১০-এর ৭ নং অনুচ্ছেদের আওতায় এবং রাষ্ট্রপতির অনুমোদনক্রমে ঐ বিশ্ববিদ্যালয়ের পরিচালন পর্ষদ গঠন করা হয় ২০১৬-র ২১শে নভেম্বর। প্রস্তাবিত সংশোধন বিলটি সম্পর্কে চূড়ান্ত সিদ্ধান্ত গ্রহণের পূর্বে বিশ্ববিদ্যালয়ের পরিচালন পর্ষদের সঙ্গে আলোচনা ও পরামর্শ গ্রহণ জরুরি অনুভূত হওয়ায়, ঐ বিল আপাতত প্রত্যাহার করে নেওয়ার প্রস্তাব পেশ করা হয়েছিল কেন্দ্রীয় মন্ত্রিসভার কাছে। বিশ্ববিদ্যালয়ের পরিচালন পর্ষদ প্রয়োজনে নালন্দা বিশ্ববিদ্যালয়, ২০১০ আইনটি আবার নতুন করে খতিয়ে দেখে প্রয়োজনীয় সংশোধন বা সংযোজনের পরামর্শ দিতে পারে। এই বিশ্ববিদ্যালয়ে পঠনপাঠনের আনুষ্ঠানিক সূচনা করেন বিদেশ মন্ত্রী শ্রীমতী সুষমা স্বরাজ বিগত ২০১৪-র সেপ্টেম্বর মাসে। বর্তমানে এই বিশ্ববিদ্যালয়ের পরিদর্শক হলেন ভারতের রাষ্ট্রপতি এবং এর আচার্য এবং উপাচার্য পদে রয়েছেন যথাক্রমে ডঃ বিজয় ভাদকর এবং অধ্যাপিকা সুনয়না সিং। পঠনপাঠনের তিনটি বিভাগে বিশ্ববিদ্যালয়ের মোট ছাত্রছাত্রীর সংখ্যা বর্তমানে ১১৬। এঁদের মধ্যে অন্যান্য ২১টি দেশের ৩৫ জন ছাত্রছাত্রীও রয়েছেন।
ভারত ও ফ্রান্সের মধ্যে অভিবাসন ওগতিবিধি সহযোগিতা চুক্তি স্বাক্ষরের অনুমোদন কেন্দ্রীয় মন্ত্রিসভায়

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা বুধবার ভারত ও ফ্রান্সের মধ্যে অভিবাসন ও গতিবিধি সহযোগিতা চুক্তিতেস্বাক্ষরের অনুমোদন দিল| ফ্রান্সের রাষ্ট্রপতির আসন্ন ভারত সফরের সময় এই চুক্তিস্বাক্ষরিত হবে বলে আশা করা যাচ্ছে| এইচুক্তি দু’দেশের নাগরিকদের মধ্যেকার সম্পর্ক বৃদ্ধিতে, ছাত্রছাত্রী, গবেষক,শিক্ষাবিদ, দক্ষ পেশাদারদের যাতায়াত বৃদ্ধিতে এবং অনিয়মিত অভিবাসন ও মানব পাচার প্রতিরোধসম্পর্কিত বিষয়ে সহযোগিতাকে শক্তিশালী করার ক্ষেত্রে এক মাইল ফলক হিসেবে কাজ করবে|ভারত যে ফ্রান্সের সঙ্গে বহুমুখী সম্পর্ককে দ্রুত বৃদ্ধি করে চলেছে তার প্রামাণিকসাক্ষ্য এই চুক্তি এবং তা দুই দেশের মধ্যেকার ক্রমবর্ধমান বিশ্বাস ও আস্থারপ্রতীক| এইচুক্তি প্রাথমিকভাবে সাত বছরের জন্য কার্যকর থাকবে এবং তা পরবর্তী সময়েস্বয়ংক্রিয়ভাবে পুনর্নবীকরণ হবে| এর পরিচালনা পদ্ধতির জন্য গঠিত হবে এক যুগ্মকার্যকর গোষ্ঠী| A.D
আফগানিস্তানে সালমা বাঁধ প্রকল্প রূপায়ণে কেন্দ্রীয় মন্ত্রিসভার সম্মতি

আফগানিস্তানের সালমা বাঁধ প্রকল্পটির পুনর্নিমাণ ও সম্পূর্ণ করার কাজে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। এই প্রকল্পের পুনর্নিমাণ ও সম্পূর্ণ করার কাজে সংশোধিত ব্যয়বরাদ্দ হল ১,৭৭৫ কোটি ৬৯ লক্ষ টাকা। আগামী বছরের জুনের মধ্যে এই প্রকল্পটির কাজ সম্পূর্ণ হবে বলে আশা করা হচ্ছে। প্রকল্প রূপায়ণের দায়িত্বে রয়েছে কেন্দ্রীয় জলসম্পদ মন্ত্রকের নিয়ন্ত্রণাধীন ‘ওয়াপকোস’ সংস্থাটি। এই প্রকল্পটির নির্মাণ সম্পূর্ণ হলে আফগানিস্তানের পশ্চিমাঞ্চলের অর্থনৈতিক অগ্রগতি আরও ত্বরান্বিত হবে। সেইসঙ্গে, ভারতের খ্যাতি ও সুনামও প্রসার লাভ করবে আফগানিস্তানে।
প্রধানমন্ত্রী অর্থনীতিবিদ এবং বিশেষজ্ঞদের সঙ্গে “আর্থিক নীতি- ভবিষ্যতের পথ” শীর্ষক আলোচনায় মতবিনিময় করেন

প্রধানমন্ত্রী শ্রী নরেন্দ্র মোদী আজ নতুনদিল্লীতে নীতি আয়োগ আয়োজিত “আর্থিক নীতি-ভবিষ্যতের পথ” শীর্ষক এক আলোচনায় যোগ দেন। ওই অনুষ্ঠানে তিনি চল্লিশ জন অর্থনীতিবিদ এবং অন্যান্য বিশেষজ্ঞদের সঙ্গে মতবিনিময় করেন। ম্যাক্রো অর্থনীতি ও কর্মসংস্থান, কৃষি ও জলসম্পদ, রপ্তানি, শিক্ষা এবং স্বাস্থ্য এই ౼পাঁচটি ক্ষেত্রে অংশগ্রহণকারীরা তাঁদের মতামত জানান। প্রধানমন্ত্রী অর্থনীতির বিভিন্ন ক্ষেত্রে পরামর্শ এবং মতামতের জন্য অংশগ্রহণকারীদের ধন্যবাদ জানান। কেন্দ্রীয় মন্ত্রী শ্রী পীযুষ গোয়েল এবং শ্রী রাও ইন্দরজিত সিং, নীতি আয়োগের ভাইস চেয়ারম্যান শ্রী রাজীব কুমার সহ কেন্দ্রীয় সরকার ও নীতি আয়োগের উচ্চপদস্থ আধিকারিকরা এই অনুষ্ঠানে উপস্থিত ছিলেন।
আজ বিভিন্ন মার্কিন সংস্থার সি.ই.ও.-দের সঙ্গে বৈঠক করবেন প্রধানমন্ত্রী শ্রী নরেন্দ্র মোদী

প্রধানমন্ত্রী শ্রী নরেন্দ্র মোদী আজ নিউইয়র্ক সিটিতে বিভিন্ন মার্কিন সংস্থার চিফ এক্সিকিউটিভ অফিসারদের সঙ্গে বৈঠকে ভারতে বিনিয়োগের সুযোগ সুবিধার বিষয়গুলি তুলে ধরবেন। কাল সন্ধ্যাতেই তিনি নিউইয়র্ক শহরে এসে পৌঁছেছেন। আজ এক গোলটেবিল বৈঠকে জে পি মর্গান এবং ব্ল্যাক স্টোন সহ বিভিন্ন আর্থিক সংস্থা ও প্রতিষ্ঠানের মুখ্য প্রশাসনিক অধিকর্তাদের সঙ্গে তিনি মত বিনিময় করবেন। শিল্প নীতি ও বিকাশ সম্পর্কিত দফতরের সহযোগিতায় টাইম ম্যাগাজিন ও ফরচুন আযোজিত এক অনুষ্ঠানে আমেরিকার শীর্ষ স্থানীয় সি.ই.ও-দের সঙ্গে আলাপ-আলোচনায় মিলিত হবেন তিনি। যে সমস্ত মার্কিন সংস্থার প্রতিনিধিরা প্রধানমন্ত্রীর সঙ্গে আজ আলোচনায় অংশগ্রহণ করবেন, তার মধ্যে রয়েছে লকহীড মার্টিন, ফোর্ড, আই.বি.এম., পেপসিকো, জি.ই., মাস্টার কার্ড ইত্যাদি। প্রচার মাধ্যম, প্রযুক্তি ও যোগাযোগ সম্পর্কে আলোচনার জন্য আয়োজিত এক গোলটেবিল বৈঠকেও প্রধানমন্ত্রী যোগ দেবেন। গুয়ানার প্রেসিডেন্ট মিস্টার ডেভিড এ গ্যাঙ্গারের সঙ্গেও এক দ্বিপাক্ষিক বৈঠকে তিনি মিলিত হবেন।
ডায়মন্ড লিগ ট্রফি জয়ের জন্য নীরজ চোপড়াকে প্রধানমন্ত্রীর অভিনন্দন

নয়াদিল্লি, ৯ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী প্রথম ভারতীয় হিসেবে মর্যাদাপূর্ণ ডায়মন্ড লিগ ট্রফি জয়ের মাধ্যমে ইতিহাস সৃষ্টি করার জন্য শ্রী নীরজ চোপড়াকে অভিনন্দন জানিয়েছেন। এক ট্যুইট র্বাতায় প্রধানমন্ত্রী বলেছেন; “প্রথম ভারতীয় হিসেবে মর্যাদাপূর্ণ ডায়মন্ড লিগ ট্রফি জয়লাভ করে ইতিহাস সৃষ্টি করায় @Neeraj_chopra1 কে অভিনন্দন জানাই। তিনি আবারও তাঁর অধ্যাবসায় ও ধারাবাহিকতার প্রমাণ দিলেন। তাঁর ধারাবাহিক সাফল্য ভারতীয় খেলোয়াড়দের অনুপ্রাণিত করে।”
নওরোজ উপলক্ষে পার্শি সম্প্রদায়কে অভিনন্দন প্রধানমন্ত্রীর

নওরোজ উপলক্ষে পার্শি সম্প্রদায়কে শুভেচ্ছা ও অভিনন্দন জানিয়েছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “ সকল পার্শি বন্ধুদের জানাই নওরোজ মুবারক। বর্তমান বছরটি সকলের জন্য সুখ, সমৃদ্ধিও সুস্বাস্হ্য বহন করে নিয়ে আসুক এই প্রার্থনা জানাই ” /…
শ্রী অটল বিহারী বাজপেয়ীর জয়ন্তীতে প্রধানমন্ত্রীর শ্রদ্ধা

শ্রী অটল বিহারী বাজপেয়ীকে তাঁর জন্মদিনে শ্রদ্ধা জানালেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, “অটলজিকে তাঁর জয়ন্তীতে শ্রদ্ধা জানাই। তিনি যে ভারতের স্বপ্ন দেখতেন, তা সাকার করতে আমরা আমাদের অঙ্গীকারের কথা পুনরায় ব্যক্ত করছি”।
কেন্দ্রীয় মন্ত্রীসভা গ্রুপ-এ এক্সিকিউটিভ স্তরে আধিকারিকদেরসংগঠিত গ্রুপ-এ সার্ভিসে উন্নীত করার প্রস্তাব অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজকেন্দ্রীয় সশস্ত্র পুলিশ বাহিনীগুলিতে কর্মরতগ্রুপ-এ এক্সিকিউটিভস্তরের আধিকারিকদের,সংগঠিত গ্রুপ-এ সার্ভিস ও জিএএস হিসেবে মান্যতা দেবার প্রস্তাব অনুমোদন করেছে। একইসঙ্গে এইসব আধিকারিকরা নন-ফাংশনাল ফিনানশিয়াল আপগ্রেডেশন (এনএফএফইউ) এবং নন-ফাংশনাল সিলেকশন গ্রেড (এনএফএসজি)এর সুবিধা পাবেন। সুবিধাবলী ক)এরফলে কেন্দ্রীয় সশস্ত্র পুলিশ বাহিনীর গ্রুপ-এ এক্সিকিউটিভ স্তরেরআধিকারিকরা এনএফএফইউ-এ অনুদান পাবেন। খ) এই সিদ্ধান্তের ফলে সশস্ত্র পুলিশ বাহিনীর গ্রুপ-এ এক্সিকিউটিভ স্তরেরআধিকারিকরা নির্দিষ্ট নিয়ম অনুসারে এনএফএসজি-র বর্ধিত হারে ৩০ শতাংশ অতিরিক্ত বেতন পাবেন। পরিপ্রেক্ষিত কেন্দ্রীয় সশস্ত্র পুলিশ বাহিনীর গ্রুপ-এ এক্সিকিউটিভ স্তরের আধিকারিকরা সংগঠিত গ্রুপ-এ সার্ভিসের মর্যাদা এবং এনএফএফইউ ও এনএফএসজি-র সুবিধা পাওয়ার জন্য দিল্লী হাইকোর্টে বেশ কয়েকটি রিট পিটিশন দাখিল করেছিল। দিল্লী হাইকোর্ট ২০১৫ সালের তেশরা নভেম্বর এবং ১৫ই ডিসেম্বরের আদেশে কেন্দ্রীয় সশস্ত্র পুলিশ বাহিনী গ্রুপ-এ এক্সিকিউটিভ স্তরের আধিকারিকদের সংগঠিত গ্রুপ-এ সার্ভিসের আধিকারিক হিসেবে মান্যতা দেওয়ার নির্দেশ দিয়েছিল। সেইসঙ্গে এইসব আধিকারিকরা যেন এনএফএফইউ ও এনএফএসজি-র সুবিধা পায় ওই নির্দেশে সেটিও উল্লেখ করা হয়েছিল। কেন্দ্রীয় সরকার দিল্লী হাইকোর্টেরএই রায়ের বিরুদ্ধে স্পেশাল লিভ পিটিশন দাখিল করে, কিন্তু সুপ্রীম কোর্ট ৫ই ফেব্রুয়ারী ওই পিটিশন খারিজ করে দেয় এবং দিল্লী হাইকোর্টের রায়কে বহাল রাখে। uly, 2019…
প্রধানমন্ত্রী ওড়িশার মুখ্যমন্ত্রীর সঙ্গে উচ্চ পর্যায়ের বৈঠকে খরা ও জলসঙ্কট পরিস্হিতি
খতিয়ে দেখলেন

প্রধানমন্ত্রী শ্রী নরেন্দ্র মোদী শনিবার ওড়িশার বিভিন্ন প্রান্তের খরা ও জলসঙ্কট পরিস্হিতি নিয়েএক উচ্চ পর্যায়ের বৈঠকে পৌরহিত্য করেন। ওড়িশার মুখ্যমন্ত্রী শ্রী নবীন পট্টনায়কও বৈঠকে অংশ নেন। কেন্দ্রীয় সরকার ও ওড়িশা সরকারের উচ্চ পদস্হ আধিকারিকরাও বৈঠকে উপস্হিত ছিলেন। জাতীয় বিপর্যয় ত্রাণ তহবিল (এনডিআরএফ) থেকে ওড়িশাকে ৬০০.৫২ কোটি টাকা দেওয়া হয়ছে। এটা ২০১৫-১৬-ই রাজ্যের বিপর্যয় ত্রাণ তহবিলে কেন্দ্রীয় অংশ বাবদ দেওয়া ৫৬০.২৫ কোটি টাকার অতিরিক্ত। এছাড়া চলতি অর্থ বছরে রাজ্য বিপর্যয় ত্রাণ তহবিলের প্রথম কিস্তি বাবদ ২৯৪.৩৭৫ কোটি টাকাও ইতিমধ্যেই দেওয়া হয়েছে। জল সংরক্ষণের প্রয়াস হিসেবে ওড়িশা এরই মধ্যে ২৫ হাজার খামারপুকুর, ৭ হাজার চেকবাঁধ, ৪ হাজার পারকোলেশন ট্যাঙ্ক, ৪শো জল ধরে রাখার কাঠামো এবং ৩শো ৫০টি জনগোষ্ঠীগত ব্যবহারের জন্য পুষ্করিনী ইত্যাদী নির্মাণ করেছে। মুখ্যমন্ত্রী বলেন, যে ওড়িশায় ৩০ টি জেলার সবকটিতেই প্রধানমন্ত্রী কৃষি সিন্চাই যোজনার আওতায় জেলা সেচ পরিকল্পনা সম্পন্ন করা হয়েছে। এই প্রকল্প দ্রুত রূপায়ণের জন্য রাজ্যের অঙ্গীকারের ওপর তিনি জোর দেন। অন্যান্য কৃষি প্রকল্প নলবাহিত জল সরবরাহ, গ্রামাঞ্চলে ব্যাঙ্কিং ব্যবস্হার সম্প্রসারণ প্রভৃতি বিষয়েও বৈঠকে আলোচনা হয়। কেন্দ্র ও রাজ্যের একসঙ্গে কাজ করার সিদ্ধান্ত নিয়ে বৈঠক শেষ হয়।
প্রধানমন্ত্রী শ্রী নরেন্দ্র মোদী আগামীকাল উন্নতমানের কোভিড-১৯-এর নমুনা পরীক্ষা ব্যবস্থাপনার  সূচনা করবেন

প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে উন্নতমানের কোভিড-১৯ নমুনা পরীক্ষার ব্যবস্থাপনার সূচনা করবেন। এর ফলে দেশে নমুনা পরীক্ষার ক্ষমতা বৃদ্ধি পাবে, সংক্রমণ দ্রুত শনাক্ত করে, চিকিৎসা শুরু করা যাবে এবং মহামারীকে নিয়ন্ত্রণ করা সম্ভব হবে। নয়ডার আইসিএমআর –ন্যাশনাল ইন্সটিটিউট অফ ক্যান্সার প্রিভেনশন অ্যান্ড রিসার্চ, মুম্বাই-এর আইসিএমআর –ন্যাশনাল ইন্সটিটিউট ফর রিসার্চ ইন রিপ্রোডাকটিভ হেলথ, এবং কলকাতার আইসিএম আর –ন্যাশনাল ইন্সটিটিউট অফ কলেরা এন্ড এন্টারিক ডিজিজে এই ব্যবস্থাপনাগুলি শুরু করা হবে। কৌশলগত দিক থেকে এই প্রতিষ্ঠানগুলি গুরুত্বপূর্ণ। এখানে দৈনিক ১০হাজার নমুনার পরীক্ষা করা যাবে। এই ব্যবস্থার ফলে, সংক্রমিত নমুনাগুলি যারা পরীক্ষা করে দেখবেন, তাঁদের স্পর্শ করতে হবে না। পরীক্ষার ফলও দ্রুত জানা যাবে। এই পরীক্ষাগারগুলি থেকে কোভিড ছাড়া অন্য অসুখের নমুনাও পরীক্ষা করা যাবে। ফলে মহামারীর পরবর্তী সময়ে এই পরীক্ষাগারগুলি থেকে হেপাটাইটিস বি ও সি, এইচআইভি, মাইকোব্যাকটেরিয়াম টিউবারকিউলিসিস, সাইটোমেগালোভাইরাস, ক্ল্যামাইডিয়া, নাইসেরিয়া, ডেঙ্গুর মত অসুখের পরীক্ষাও এখানে করা যাবে। কেন্দ্রীয় স্বাস্থ্য ও পরিবার কল্যাণ এবং বিজ্ঞান ও প্রযুক্তি মন্ত্রী, ছাড়াও এই অনুষ্ঠানে মহারাষ্ট্র, পশ্চিমবঙ্গ এবং উত্তর প্রদেশের মুখ্যমন্ত্রীরা উপস্থিত থাকবেন।
আটকে থাকা সুলভ এবং মধ্যবিত্তদের জন্য নির্মীয়মান বাড়ির জন্য বিশেষ তহবিল অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ সুলভ এবং মধ্যবিত্ত আয়ের মানুষের জন্য আটকে থাকা গৃহ নির্মাণ প্রকল্পের কাজ সম্পূর্ণ করতে ‘স্পেশাল উইন্ডো’ তহবিল গঠন অনুমোদন করল। এই তহবিলের জন্য সরকার স্পনসর হিসেবে কাজ করবে। সরকারের তরফে দেওয়া হবে ১০ হাজার কোটি টাকা পর্যন্ত। এই তহবিলটি গড়া হবে ক্যাটেগরি-
নৌ-দিবস উপলক্ষে ভারতীয় নৌ-বাহিনীকে প্রধানমন্ত্রীর শুভেচ্ছা

নয়াদিল্লি, ০৪ ডিসেম্বর, ২০২২ নৌ দিবস উপলক্ষে নৌ-বাহিনীর জওয়ান ও তাঁদের পরিবারকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক ট্যুইটে প্রধানমন্ত্রী বলেছেন, “নৌ দিবস উপলক্ষে নৌ-বাহিনীর জওয়ান ও তাঁদের পরিবারকে আন্তরিক শুভেচ্ছা। ভারতের নৌ-বাহিনীর সমৃদ্ধ ইতিহাস নিয়ে আমরা গর্বিত। ভারতীয় নৌ-বাহিনী দৃঢ়তার সঙ্গে দেশকে রক্ষা করছে এবং কঠিন চ্যালেঞ্জের মোকাবিলায় মানবতার ভাবাদর্শ তাদের স্বতন্ত্র জায়গা করে দিয়েছে”।
দ্বিপাক্ষিক বাণিজ্য ও অর্থনৈতিক সহযোগিতার প্রসারে ভারত-রাশিয়াচুক্তি  :  অনুমোদন কেন্দ্রীয় মন্ত্রিসভার

দ্বিপাক্ষিক বাণিজ্য এবং অর্থনৈতিক সহযোগিতার প্রসারে ভারত ও রাশিয়াপরস্পরের সঙ্গে সহযোগিতা করবে। এই মর্মে দুটি দেশের মধ্যে মউ স্বাক্ষরের একপ্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে। মউ স্বাক্ষরের ফলে দ্বিপাক্ষিক বাণিজ্য প্রসারের পাশাপাশি ভারত ওরাশিয়ার মধ্যে অর্থনৈতিক সহযোগিতার বাতাবরণ আরও জোরদার হয়ে উঠবে বলে আশা করাহচ্ছে। /….
প্রধানমন্ত্রী গবাদি পশুর রোগ নিয়ন্ত্রণ কর্মসূচি এবং কৃত্রিম উপায়ে গর্ভধারণ সংক্রান্ত জাতীয় কর্মসূচির সূচনা করলেন

প্রধানমন্ত্রী শ্রী নরেন্দ্র মোদী আজ মথুরায় গবাদি পশুর মুখ ও পায়ের খুরে রোগ সংক্রমণ প্রতিরোধ এবং ব্যাকটেরিয়া ঘটিয়ে ব্রুসেলোসিস রোগের নিয়ন্ত্রণে জাতীয় কর্মসূচির সূচনা করেছেন। গবাদি পশুর মধ্যে এই দুটি রোগ নিয়ন্ত্রণের কর্মসূচি রূপায়ণে খরচ ধরা হয়েছে ১২ হাজার ৬৫২ কোটি টাকা। কর্মসূচি রূপায়ণে সম্পূর্ণ খরচ বহন করবে কেন্দ্রীয় সরকার। জাতীয় স্তরের এই দুটি কর্মসূচির মাধ্যমে ৬০ কোটিরও বেশি গবাদি পশুর টিকাকরণ করা হবে। প্রধানমন্ত্রী দেশ জুড়ে গবাদি পশুর কৃত্রিম উপায়ে গর্ভধারণ সংক্রান্ত জাতীয় কর্মসূচির পাশাপাশি, দেশের ৬৮৭টি জেলায় কৃষি বিজ্ঞান কেন্দ্রগুলিতে টিকাকরণ, অসুখ-বিসুখ নিয়ন্ত্রণ ও প্রতিরোধ, কৃত্রিম উপায়ে গর্ভধারণ এবং উৎপাদনশীলতা নিয়ে জাতীয় স্তরের কর্মশিবিরেরও সূচনা করেন। এই উপলক্ষে এক বিরাট জনসভায় প্রধানমন্ত্রী বলেন, ভারতের অর্থনীতি ও দর্শনে পরিবেশ ও গবাদি পশু সর্বদাই মূল কেন্দ্রবিন্দুতে থেকেছে। স্বচ্ছ ভারত বা জল জীবন মিশন বা কৃষি কাজের প্রসার অথবা পশু পালন সব ক্ষেত্রেই প্রকৃতি ও অর্থনীতির মধ্যে ভারসাম্য বজায় রাখার চেষ্টা করা হয়। এই উদ্যোগগুলিই এক মজবুত নতুন ভারত গঠনে সক্ষম করে তুলছে। দেশে একবার ব্যবহারযোগ্য প্লাস্টিক বর্জনের ওপর গুরুত্ব দিয়ে প্রধানমন্ত্রী ‘স্বচ্ছতা হি সেবা’ কর্মসূচির সূচনা করেন। এ প্রসঙ্গে প্রধানমন্ত্রী বলেন, ‘আমরা সকলেই চেষ্টা করব, আগামী দোসরা অক্টোবরের মধ্যে আমাদের ঘরবাড়ি, কার্যালয় ভবন, কর্মক্ষেত্রগুলিকে একবার ব্যবহারযোগ্য প্লাস্টিক থেকে মুক্ত রাখার’। ‘আমি সমস্ত স্বনির্ভর গোষ্ঠী, নাগরিক সমাজ, স্বেচ্ছাসেবী সংগঠন, মহিলা ও যুবসংগঠন, প্রতিটি কলেজ-বিদ্যালয়, প্রতিটি সরকার ও বেসরকারি প্রতিষ্ঠান এবং প্রত্যেক ব্যক্তিকে একবার ব্যবহারযোগ্য প্লাস্টিক বর্জন অভিযানে সামিল হওয়ার আহ্বান জানাই’। প্রধানমন্ত্রী বলেন, ‘প্লাস্টিক নির্মিত ব্যাগের পরিবর্তে আমাদের ব্যয়-সাশ্রয়ী এবং বিকল্প পদ্ধতির কথা ভাবতে হবে। আমাদের স্টার্ট আপগুলির মাধ্যমে এ ব্যাপারে একাধিক সমাধানসূত্র পাওয়া যেতে পারে। এই উপলক্ষে প্রধানমন্ত্রী গবাদি পশুর স্বাস্থ্য, পুষ্টি ও ডেয়ারি ফার্মিং নিয়ে একাধিক কর্মসূচির সূচনা করেন। কৃষকদের আয় বাড়াতে পশুপালন ও সংশ্লিষ্ট ক্ষেত্রের গুরুত্বপূর্ণ ভূমিকা রয়েছে উল্লেখ করে প্রধানমন্ত্রী বলেন, পশুপালন, মৎস্যচাষ, মৌ-প্রতিপালন প্রভৃতি ক্ষেত্রে বিপুল মুনাফার সম্ভাবনা রয়েছে। “বিগত পাঁচ বছরে আমরা কৃষিকাজ ও সংশ্লিষ্ট ক্ষেত্রে এক নতুন দৃষ্টিভঙ্গী নিয়ে অগ্রসর হয়েছি। গবাদি পশু, ডেয়ারিজাত পণ্য ও এ ধরনের পণ্যের আরও বৈচিত্র্যকরণে ও গুণমান বৃদ্ধি করতে আমরা একাধিক পদক্ষেপ নিয়েছি”। গবাদি পশুর জন্য আরও সুষম ও পুষ্টিকর খাবার যোগানে আমাদের উপযুক্ত সমাধানসূত্র খুঁজে বের করতে হবে। ভারতে ডেয়ারি ক্ষেত্রে আরও বিকাশ ও সম্প্রসারণে উদ্ভাবন তথা নতুন প্রযুক্তির প্রয়োজনীয়তা দেখা দিয়েছে। এই প্রয়োজনীয়তা মেটাতে আমরা গ্রাম স্তর থেকে সমাধানসূত্র খুঁজে বের করতে ‘স্টার্ট আপ ব্র্যান্ড চ্যালেঞ্জ’ কর্মসূচির সূচনা করেছি। প্রধানমন্ত্রী বলেন, ‘আমি আমার নবীন প্রজন্মের বন্ধুদের আশ্বস্ত করে বলতে চাই যে, তাঁদের উদ্ভাবনী প্রস্তাবগুলিকে গুরুত্ব সহকারে বিবেচনা করা হবে এবং এই প্রস্তাবগুলি কার্যকর করতে উপযুক্ত সমাধানসূত্র খুঁজে বের করা হবে। এভাবেই কর্মসংস্থানের নতুন নতুন সুযোগ-সুবিধাও তৈরি হবে।
প্রধানমন্ত্রী প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণে শোক ব্যক্ত করেছেন

প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণে গভীর শোক প্রকাশ করেছেন। তিনি বলেছেন যে তিনি স্তব্ধ হয়ে গেছেন, শূন্য হয়ে গেছেন। তাঁর অনেক স্মৃতি মনে আসছে। শ্রদ্ধেয় অটলজী আর নেই। নিজের জীবনের প্রতিটি মুহূর্ত তিনি দেশের জন্য সমর্পিত করেছিলেন। তাঁর প্রয়াণে একটি যুগের অবসান হল। তিনি উচ্চারন করে গেছেন-‘মৌত কি উমর ক্যায়া হ্যায়? দো পল ভি নেহি, জিন্দেগী সিলসিলা, আজ কাল কি নেহি, ম্যায় জি ভর জিয়া, ম্যায় মন সে মরুঁ, লৌট কর আউঙ্গা, কুচ সে কিঁউ ডরু?’ প্রধানমন্ত্রী বলেন, অটলজী আজ আমাদের মধ্যে নেই। কিন্তু ওনার প্রেরণা, ওনার দিশা নির্দেশ, সমস্ত ভারতীয়, সমস্ত জনতা পার্টির কর্মকর্তাদের জন্য সর্বদাই ছিল। ঈশ্বর ওনার আত্মার শান্তি দিন এবং ওনার প্রত্যেক ভক্ত ও সমর্থককে দুঃখ সহ্য করার শক্তি দিন। ওঁ শান্তি। সমগ্র ভারত আজ প্রিয় অটলজীর প্রয়াণে শোকস্তব্ধ। তাঁর প্রয়াণ যেন এক যুগাবসান। তিনি দেশের জন্যই বাঁচতেন এবং দশকের পর দশক ধরে তিনি দেশের সেবা করে গেছেন। তাঁর পরিবারের জন্য, বিজেপি কর্মকর্তাদের জন্য এবং লক্ষ লক্ষ ভক্ত সমর্থকদের জন্য, এই দুঃখের সময়ে আমার সমবেদনা রইল। ওঁ শান্তি। অটলজীর অসাধারণ নেতৃত্ব ২১ শতকের এক শক্তিশালী, সমৃদ্ধ ও অন্তর্ভুক্ত ভারতের ভিত্তি স্হাপন করেছে। বিভিন্ন ক্ষেত্রে তাঁর দুরদৃষ্টি সম্পন্ন নীতি ভারতের প্রত্যেক নাগরিকের জীবনকে ছুঁয়ে গেছে। অটলজীর প্রয়াণ তাঁর কাছে এক ব্যক্তিগত এবং অপুরণীয় ক্ষতি বলে শ্রী মোদী মন্তব্য করেছেন। তিনি বলেছেন, তাঁর সঙ্গে অজস্র প্রিয় স্মৃতি রয়েছে। তাঁর মতো কর্মকর্তাদের জন্য তিনি ছিলেন প্রেরণা স্বরূপ। তাঁর তীক্ষ্ণ মেধা এবং অসাধারণ রসবোধের জন্য তিনি তাঁকে বিশেষ করে মনে রাখবেন বলে শ্রী মোদী মন্তব্য করেছেন। অটলজীর সহ্যশক্তি এবং সংগ্রামের ফলেই তিল তিল করে বিজেপি গড়ে উঠেছে। তিনি দেশের প্রতিটি কোনায় কোনায় গিয়ে বিজেপি-র আদর্শ ছড়িয়ে দিয়েছেন। যারফলে বিজেপি আজ জাতীয় পর্যায়ে এবং বেশ কয়েকটি রাজ্যে শক্তিশালী দল হিসাবে পরিগণিত হয়েছে বলে প্রধানমন্ত্রী একগুচ্ছ টুইট বার্তায় উল্লেখ করেছেন। এর আগে নতুন দিল্লীর অল ইন্ডিয়া ইনস্টিটিউট অফ মেডিক্যাল সায়েন্সেস-এর পক্ষ থেকে এক প্রেস বিজ্ঞপ্তিতে বিকেল ০৫-০৫ মিনিটে প্রাক্তণ প্রধানমন্ত্রীর শ্রী অটল বিহারী বাজপেয়ীর প্রয়াণের খবর জানানো হয়। /
মহাকর্ষ তরঙ্গের সন্ধান : ভারতীয় বিজ্ঞানীদের ভুয়সী প্রশংসা করলেন প্রধানমন্ত্রী

মহাকর্ষ তরঙ্গের খোঁজ মেলার বিষয়টিকে ঐতিহাসিক বলে বর্ণনা করেছেন প্রধানমন্ত্রী শ্রী নরেন্দ্র মোদী। এই কর্মসূচিতে ভারতীয় বিজ্ঞানীদের ভূমিকারও বিশেষ প্রশংসাও করেছেন তিনি। এক ট্যুইট বার্তায় প্রধানমন্ত্রী বলেছেন, “মহাকর্ষ তরঙ্গের সন্ধান মেলার ঘটনাটি ঐতিহাসিক। এরফলে, বিশ্ব ব্রহ্মান্ডকে জানার ক্ষেত্রে এক নতুন পথ উন্মুক্ত হল। অনুসন্ধানের ক্ষেত্রে ভারতীয় বিজ্ঞানীরা যেভাবে চ্যালেঞ্জের সঙ্গে এক গুরুত্বপূর্ণ দায়িত্ব পালন করেছেন, সেজন্য আমরা ভীষণভাবে গর্বিত। মহাকর্ষ তরঙ্গের অনুসন্ধান সম্পর্কিত অগ্রগতির সঙ্গে সঙ্গে ভারতে আরও বৃহত্তর ক্ষেত্রে আমরা অবদান সৃষ্টি করতে পারবো, এই আশা আমার রয়েছে”।